section_heading: Povijest
paragraph_text: Kompleks režije duhana u Sinju sastoji se od upravne zgrade, dvaju skladišta i dvorišta. Građen je postupno, nakon 1891., pa do 1897.. Neorenesansna upravna zgrada pravokutnog je tlocrta, visine Po + Pr + 2 kata + potkrovlje, s pročeljima od pravilnih klesanaca i reljefne žbuke. Krov je višeslivan, pokriven utorenim crijepom. Pročelja su simetrična, glavni ulazi su u sredini uzdužnih pročelja. Skladišta su izduženog pravokutnog tlocrta, građena od pravilnih klesanaca, visine P+2 kata+potkrovlje. Krov je dvoslivni s pokrovom od utorenog crijepa. Pročelja su simetrična, ulazi su na uzdužnim dvorišnim pročeljima. Parcela je prema prometnici ograđena kamenim zidom, te željeznom ogradom s vratima.